આઇપીએલ સાથે જોડાઈને પહેલો અફઘાન ખેલાડી બનનાર મહંમદ નબીના ઓલરાઉન્ડ પ્રદર્શનની મદદથી અફઘાનિસ્તાને ગત રવિવારે હરારેમાં રમાયેલી વરસાદના વિઘ્નવાળી પાંચમી અને અંતિમ વન ડેમાં ઝિમ્બાબ્વેને ડક્વર્થ લૂઇસ પદ્ધતિથી ૧૦૬ રને હરાવીને શ્રેણી ૩-૨થી જીતી લીધી હતી. અફઘાનિસ્તાને ટોસ જીતીને ૫૦ ઓવરમાં નવ વિકેટે ૨૩૫ રન બનાવ્યા હતા. ઝિમ્બાબ્વેની ઇનિંગ્સ શરૂ થાય એ પહેલાં વરસાદને કારણે રમત અટકાવવી પડી હતી અને પછી ઝિમ્બાબ્વેની ટીમને ૫૦ ઓવરમાં ૧૬૧ રન કરવાનો લક્ષ્યાંક અફઘાનિસ્તાને આપ્યો હતો. જોકે ઝિમ્બાબ્વેની ટીમ ૧૩.૫ ઓવરમાં ૫૪ રન બનાવીને જ ઓલઆઉટ થઈ ગઈ હતી.